OzLabs/hebrew-wiki-articles huggingface dataset:
פשרת מיזורי

מפת ארצות הברית ב-[[1820. הפשרה אסרה עבדות בטריטוריות הלא מאורגנות (ירוק כהה) והתירה עבדות במיזורי (צהוב) וארקנסו (תכלת, דרום)]]
השטחים שנקנו במסגרת [[רכישת לואיזיאנה (מוצגים ברקע לבן), כ-17 שנים לפני פשרת מיזורי.]]
פשרת מיזורי (באנגלית: Missouri Compromise) הייתה חוק פדרלי שהתקבל בקונגרס האמריקאי בשנת 1820 ביחס לעבדות בארצות הברית. החוק היווה פשרה בין מדינות הדרום שתמכו בעבדות ורצו בהרחבתה, לבין מדינות הצפון שהתנגדו לעבדות ותמכו בבלימת התפשטותה. החוק הכיר במיזורי כמדינת עבדות, במיין כמדינה חופשית מעבדות, ואסר על עבדות בשאר הטריטוריות שנוספו לארצות הברית בשנת 1803 ברכישת לואיזיאנה (מרכז ארצות הברית של ימינו) מצפון לקו הרוחב .

החוק עבר בקונגרס ה-16 ב-3 במרץ 1820, והנשיא ג'יימס מונרו חתם עליו שלושה ימים אחר כך, ב-6 במרץ.

==רקע==
ב-1818 ביקשה מיזורי להצטרף לאיחוד כמדינה. עד אותה עת היו באיחוד 22 מדינות, 11 חופשיות מעבדות ו-11 המתירות עבדות, כך שנשמר האיזון בנושא זה. בקשתה של מיזורי להתקבל לאיחוד יצרה חשש מהפרת האיזון.

במקביל, ביקשה גם טריטוריית מיין, הנקייה מעבדות, להצטרף לאיחוד. הדיון בשתי הבקשות גרם לעימות בין שני בתי הקונגרס (הסנאט ובית הנבחרים), לא רק בנושא העבדות עצמו, אלא גם בעניין צירופן של מיין ומיזורי לאיחוד על סמך אותו חוק.

בפשרה שהושגה בסופו של דבר, "פשרת מיזורי", אושרה בקשת שתי הטריטוריות להצטרף לאיחוד כמדינות - מיין כמדינה חופשית מעבדות, ומיזורי כמדינה המתירה עבדות, ונקבע שבכל הטריטוריות שמצפון לקו הרוחב '36°30 (בערך המשכו של קו מייסון-דיקסון), והכלולות בשטחי רכישת לואיזיאנה תיאסר העבדות, פרט למדינת מיזורי עצמה שנמצאת צפונית לקו רוחב זה.

הפשרה עברה כשני חוקים נפרדים, האחד לצירופה של מיין והשני לצירופה של מיזורי, ולאיסור העבדות בשטחים שמצפון לקו הרוחב שנקבע, ואושרה על ידי הנשיא ג'יימס מונרו בתחילת מרץ 1820.

הקיטוב הפוליטי סביב נושא העבדות הלך וגבר. פשרת מיזורי דחתה בכמה עשרות שנים את העימות הבלתי נמנע בין הצפון לבין הדרום בנושא העבדות, עימות שפרץ בסופו של דבר במלחמת האזרחים האמריקנית ב-1861. עוד לפני פרוץ מלחמת האזרחים בוטלה פשרת מיזורי עם חקיקת חוק קנזס נברסקה ב-1854, ואף הוכרזה כמנוגדת לחוקה ב"פסק דין דרד סקוט" ב-1857.

==ראו גם==
* מדינות עבדות ומדינות חירות בארצות הברית
* התנועה לביטול העבדות
* תמיכה בעבדות
* פסק דין דרד סקוט נגד סנדפורד

==קישורים חיצוניים==

* 

קטגוריה:ארצות הברית: חוקים פדרליים היסטוריים
קטגוריה:מלחמת האזרחים האמריקנית: רקע וגורמים
קטגוריה:מיזורי: היסטוריה
קטגוריה:1820 בארצות הברית
קטגוריה:נשיאות ג'יימס מונרו
קטגוריה:ארצות הברית: חקיקת עבדות
מוסלה

מוסלה (בבולגרית: Мусала) הוא ההר הגבוה ביותר בבולגריה המשתייך לרכס הרי רילה הנמצא בדרום-מערב בולגריה.

==מקור השם==
השם מוסלה נובע מ"مصلى", מלשון "صلاة - תפילה". השם ניתן להר בתקופת השלטון האיסלאמי של בולגריה תחת האימפריה העות'מאנית. השם הקודם של ההר היה טנגרה.

==גאוגרפיה==
פסגת מוסלה שוכנת בפארק הלאומי רילה ועל מדרונותיו התחתונים של ההר צומחים, בין השאר, אורן מקדוני, ואשוח בולגרי.

==קישורים חיצוניים==

קטגוריה:אירופה: הרים
קטגוריה:בולגריה: הרים
קטגוריה:הפסגות הגבוהות במדינתן
פינדוס

פינדוס (ביוונית: Πίνδος) או רכס הרי פינדוס הוא רכס הרים בצפון־מערב יוון. רכס הרים זה מכונה לעיתים עמוד השדרה של יוון.

בפינדוס מספר פסגות שגובהן יותר מ-2,000 מטר ופסגתו הגבוהה ביותר היא פסגת סמוליקאס (Smolikas) שגובהה 2,637 מ'. פסגות אלו שייכות להרים בעלי מדרונות תלולים היוצרים מחסום בין מערב יוון לבין מזרחה.
הרכס מהווה קימוט משנה לרכס הבלקני, כיוונו צפון מערב - דרום מזרח. ניתן למצוא קימוטים מקבילים לו לאורכה של יוון ואף ניתן לראות איך אצבעות הפלופונסוס ואף חלק מהאיים שייכים לאותו קימוט.

אופיו החוצץ של הרכס תרם רבות להתפתחות התרבות ההלניסטית אך גם להיסטוריה המודרנית של יוון ולתרבותה העכשווית.
בימי קדם, הרכס אילץ את תושבי האזור למצוא חלופות לתנועה יבשתית וכך פתח את הדרך להתפתחות ציי סוחר ולחימה. במקביל, מאבקה העיקש של יוון בכובש הנאצי ולאחר מכן מלחמת האזרחים הסתמכו על המחסה היעיל של הרכס המבותר אשר עד היום מהווה מחסום בל יעבור בעונת החורף.

==תיירות בהרי פינדוס==
בהרי פינדוס מספר מוקדי תיירות חשובים, המאופיינים בסקי בחורף ותיירות אקטיבית בקיץ. העיירה מצובו היא יעד תיירות חשוב, וכמוה גם חבל זגורי, שבו 45 כפרים שנשמרת בהם הבניה המסורתית באבן. חבל צומרקה, בחלקם הדרומי של הרי פינדוס, גם הוא יעד תיירות, אך הוא עדיין בתולי יותר.

קניון ויקוס נכלל בספר השיאים של גינס.

==קישורים חיצוניים==

* 
* 

קטגוריה:יוון: הרים
קטגוריה:אירופה: רכסי הרים
קטגוריה:אלבניה: גאוגרפיה
אברגריי

אברגריי (בשוודית: Evergrey) היא להקת פאוור מטאל ומטאל מתקדם-אפל שוודית שהוקמה ב-1995. רוב הטקסטים של הלהקה עוסקים בנושאים אפלים או מופשטים כגון אובדן זהות, דת, פחד ופראנויה. אברגריי אמורה הייתה להשתתף בפסטיבל מטאליסט השני שהתקיים באוגוסט 2004 בהאנגר 11 בתל אביב, אך השתתפותם בוטלה ברגע האחרון. הלהקה הופיעה בישראל, ב-1 בדצמבר 2007.

==הרכב הלהקה==
===חברי ההרכב בהווה===
* תום ס. אנגלנד - גיטרה/סולן
* הנריק דנהאגה - גיטרה
* מיכאל הוקאנסון - בס
* ריקרד זנדר - קלידים
* יונאס אקדהל - תופים

===חברי ההרכב בדימוס===
* וויל קהנדרה - קלידים (1996–1998)
* דניאל נוד - בס/סולן (1996–1999)
* דן ברונל - גיטרה (1996–2000)
* פטריק קארלסון - תופים (1996–2003)
* סון קארלסון - קלידים (1999–2001)
* כריסטיאן רהן - קלידים (2001–2002)

== דיסקוגרפיה ==

* The Dark Discovery (1998)
* Solitude, Dominance, Tragedy (1999)
* In Search of Truth (2001)
* Recreation Day (2003)
* The Inner Circle (2004)
* Monday Morning Apocalypse (2006)
* Torn (2008)
* Glorious Collision (2011)
* Hymns for the Broken (2014)
* The Storm Within (2016)
* The Atlantic (2019)
* Escape Of The Phoenix (2021)
* A Heartless Portrait (The Orphean Testament) (2022)
* Theories of Emptiness (2024)

==קישורים חיצוניים==

* 

* [http://www.evergrey.net אתר הלהקה]
* 

קטגוריה:להקות פרוגרסיב מטאל
קטגוריה:להקות פאוור מטאל
קטגוריה:להקות שוודיות
קטגוריה:להקות שהוקמו בשנת 1995
סם צ'אן

נהר סם צ'אן חוצץ בין שטחה המרכזי של [[הרפובליקה העממית של סין להונג קונג]]
סם צ'אן או נהר שנג'ן (בסינית 深圳河) הוא נהר הזורם בצפון חצי האי קאולון, הונג קונג. הנהר משמש כגבול טבעי בין האי לסין עצמה.

נהר זה כמו שאר שטח הטריטוריות החדשות שבהונג קונג, הוחכר לבריטים בשנת 1860 בועידת פקין עד שנת 1997 אז הושב לשלטון סיני. הוא שוכן בצדה המערבי של העיר שנג'ן ומקורו הוא נהר הווטונג שאן.

== ביאור ==

==קישורים חיצוניים==

* [http://www.hk-place.com/view.php?id=120 נהרות בהונג קונג]

קטגוריה:ערכים שבהם תבנית בריטניקה אינה מתאימה
קטגוריה:הונג קונג
קטגוריה:סין: נהרות
קטגוריה:נהרות גבול
אלי בן-מנחם

אלי בן-מנחם (נולד ב-24 בנובמבר 1947) הוא חבר הכנסת וסגן שר לשעבר מטעם מפלגת העבודה.

== חייו ==
בן מנחם נולד בעיר בומביי (מומבאי) שבהודו ועלה לישראל ב-1949. למד בפנימיה הצבאית, ושירת בצה"ל כקצין מילואים. במקצועו הוא טכנאי מטוסים, מבקר וראש צוות בכיר.

בן מנחם כיהן כמנהל אגף לשכונות וערי פיתוח במרכז מפלגת העבודה, יו”ר ועד עובדי אל על, הקים את פורום 13 הוועדים הגדולים במשק ויו"ר פורום השכונות בתל אביב.

ב-1988 נבחר לראשונה לכנסת. ב-1992 מונה לסגן שר במשרד ראש הממשלה ואחראי מטעם הממשלה לטיפול במאבק בנגע הסמים. ב-1993 נבחר לשמש כסגנו של שר הבינוי והשיכון, בנימין בן אליעזר. בבחירות המקדימות במפלגת העבודה בשנת 1996 לקראת הבחירות לכנסת הארבע עשרה התמודד על מקום המשוריין למחוז תל אביב והגיע ראשון לאחר קרב צמוד ביותר מול רון חולדאי ומול מיכאל בר-זוהר וגדעון שגיא עם 3,289 קולות ובן-מנחם שובץ במקום ה-18 ונבחר לכנסת הארבע עשרה, שבה כיהן גם כיו"ר הוועדה למאבק בנגע הסמים בכנסת.

ב-2001 נבחר לשמש כסגן שרת התעשייה והמסחר ובשנים 2003–2005 שימש כסגן יו"ר הכנסת וחבר השדולה המוניציפלית. ב-2005 שימש שוב כסגן שר הבינוי והשיכון.

עם הקמת מפלגת קדימה ב-2005 הצטרף לשורותיה, ושימש יו"ר סיעת קדימה בהסתדרות.

== חיים אישיים ==
גר בתל אביב, נשוי ואב לשלושה.

==קישורים חיצוניים ==
* 

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם העבודה
קטגוריה:חברי הכנסת מטעם ישראל אחת
קטגוריה:חברי הכנסת מטעם עבודה-מימד
קטגוריה:חברי הכנסת מטעם העבודה-מימד-עם אחד
קטגוריה:עובדי אל על
קטגוריה:עולים לאחר קום המדינה: 1948–1950
קטגוריה:חברי הכנסת השתים עשרה
קטגוריה:חברי הכנסת השלוש עשרה
קטגוריה:חברי הכנסת הארבע עשרה
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:ישראלים ילידי הודו
קטגוריה:יושבי ראש הוועדה למאבק בנגעי הסמים והאלכוהול
קטגוריה:סגני יושב ראש הכנסת בכנסת השש עשרה
קטגוריה:ישראלים שנולדו ב-1947
ארינמליים

זחל הארינמל
מלכודות לנמלים שמוכנות על ידי זחלי ארינמלים
ארינמליים (שם מדעי: Myrmeleontidae) הם משפחה של חרקים עדינים ומעופפים הדומים בצורתם לשפירית. הארינמל הוא חלק מסדרת מרושתי-כנף. לארינמל בוגר יש שני זוגות כנפיים שקופות ומרושתות בעורקים. מוטת כנפיו יכולה להגיע עד 15 סנטימטרים. גופו דק ומאורך ואורכו נע בין 8 מילימטרים ועד ל-120 מילימטרים. מחושיו אחוריים וגפי הפה לועסים ונושכים. עיניו גדולות ובולטות מצידי הראש.

רוב מיני הארינמל פעילים בערב ובלילה וניזונים מחרקים קטנים ורכי-גוף אולם מיעוטם ניזונים מטל דבש. לאחר ההזדווגות מטילות הנקבות את ביציהן על הקרקע. מן הביצים בוקעים זחלים הנושאים זוג לסתות משוננות שבעזרתן הם צדים נמלים וחרקים קטנים אחרים. הזחל חי בתוך גומה דמוית משפך, שאותה הוא חופר בחול. הגומה היא למעשה מלכודת. לאחר שנשלמה הכנתה, נדחק הארינמל לתחתיתה, כשרק ראשו מציץ מן החול. כל חרק שמחליק בגומה נתפס בצבתות הארינמל, שמזריק לגוף החרק ארס ומיצי עיכול.

בתום שנה או יותר מתגלם הזחל בתוך פקעת שהוא טווה בקרקע. מן הפקעת בוקע הבוגר שחייו קצרים ונמשכים ימים אחדים עד חודש.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:חרקים
קטגוריה:מרושתי-כנף
להבות

להבות (באנגלית: Lehavoth) היא להקת דת' מטאל ישראלית השרה באנגלית ופעילה משנת 1995.

מולך וכהן החלו לנגן עוד טרם שירותם הצבאי, והוציאו קלטת דמו בשם "ברית העורבים", שהייתה בסגנון הבלאק מטאל. לאחר שלוש שנות ההפסקה הכפויה בפעילותם, חזרו לפעול בשנת 2000 בסגנון קשוח יותר הנוטה לדת' מטאל ברוטאלי.

עם תום ההקלטות, עזב הגיטריסט אסף עינב את הלהקה, ובמקומו בא ניר גוטרמן (המכונה "אח שלו"). בפברואר 2002 הלהקה הקליטה באולפני Soundlab Studios בשוודיה את אלבום הבכורה שלה "Hatred Shaped Man". עם החזרה לישראל התקשו חברי הלהקה למצוא חברה שתפיץ את האלבום, אך לבסוף לייבל הולנדי בשם “fadeless records” הפיץ את האלבום בפברואר 2003.

הלהקה הופיעה בפסטיבל מטאליסט 2004 ובפסטיבל מטאליסט 2005.

לאחר הופעתה בפסטיבל מטאליסט 2005 פסקה פעילות הלהקה, בלא הודעת פירוק רשמית.

בתחילת 2016 הכריזה הלהקה על חזרה לפעילות.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות דת' מטאל ישראליות
קטגוריה:להקות דת' מטאל
קטגוריה:להקות שהוקמו בשנת 1995
פאלא

אנדרטת רוזוולט, ובה גם פסלו של פאלא
הקולר של פאלא, עליו רשום "פאלא, הבית הלבן"
פאלא נלווה לנסיעה במכונית עם בעליו
[[אלינור רוזוולט עם פאלא לאחר מותו של פרנקלין דלאנו רוזוולט]]

פאלא (באנגלית: Fala; 7 באפריל 1940 – 5 באפריל 1952), היה כלב מסוג טרייר סקוטי וכלבו של נשיא ארצות הברית פרנקלין דלאנו רוזוולט, שעמו התגורר בבית הלבן בתקופת כהונתו. פאלא נסע עם רוזוולט לכל נסיעותיו הרשמיות והפך לחלק מפמליית הנשיא עד שזוהה למעשה עם הנשיא. מעשיו ותעלוליו של הכלב סוקרו בהרחבה על ידי אמצעי התקשורת.

פסלו של פאלא מהווה חלק מאנדרטת פרנקלין דלאנו רוזוולט בוושינגטון.

==קורות חיים==
הכלב, שנולד ב-7 באפריל 1940, ניתן כמתנת חג המולד לנשיא רוזוולט על ידי בת דודו מרגרט סוקלי. ב-10 בנובמבר 1940 עבר הכלב לבית הלבן, שם התגורר עד מותו של רוזוולט.

פאלא נסע עם רוזוולט במסעותיו לחופשות בביתו הפרטי בניו יורק, וכן ל"" שבוורם ספרינגס, שם נפש רוזוולט. בשל העובדה שעובדי הבית הלבן האכילו את הכלב, הוא חלה, ורוזוולט הורה בצו כי אסור לאיש להאכיל את הכלב מלבד הנשיא.

בסרט שצולם על ידי אולפני אם ג'י אם בבית הלבן צולם הכלב, ומאוחר יותר הוא הוכר כחייל של כבוד בצבא ארצות הברית לאחר שתרם דולר אחד למאמץ המלחמתי. פאלא טס עם רוזוולט במטוסו וכן נסע עמו למפגש בו נחתמה האמנה האטלנטית. פאלא היה הגיבור של סדרת הקריקטורות של אלאן פוסטר שנקראה: "מר פאלא מהבית הלבן".

==נאום פאלא==
ב-23 בספטמבר 1944, במהלך מסע הבחירות נשא רוזוולט את נאומו המפורסם הידוע בשם "נאום פאלא" במהלך ארוחת ערב רבת משתתפים בוושינגטון.

בנאומו התייחס רוזוולט לטענות השקריות של המפלגה הרפובליקנית, כי השאיר בטעות את פאלא באיים האלאוטיים ושלח משחתת על מנת להשיב אותו.

==לאחר מותו של רוזוולט==
באפריל 1945 נפטר רוזוולט בוורם ספרינגס. פאלא נכח בהלווייתו של רוזוולט, ועבר לגור עם אלינור רוזוולט בוואל קיל.

בספרה "On My own" מתארת אלינור רוזוולט את געגועיו של הכלב לפרנקלין דלאנו רוזוולט:

פאלא מת ב-5 באפריל 1952 ונקבר בסמוך לרוזוולט בגן הוורדים בסרינגווד.

==לקריאה נוספת==
<div class="mw-content-ltr">• Doris Kearns Goodwin, [https://books.google.co.il/books?id=wQcMDdFC1QEC&printsec=frontcover&dq=doris+goodwin+eleanor&hl=en&sa=X&ei=X6auUMHwNO-_2QXCx4Bo&redir_esc=y#v=onepage&q=doris%20goodwin%20eleanor&f=false No Ordinary Time: Franklin & Eleanor Roosevelt: The Home Front in World War II], P 200</div>

==קישורים חיצוניים==

* [http://www.fdrlibrary.marist.edu/falabio.html ביוגרפיה של פאלא], באתר מוזיאון רוזוולט
* [http://www.cr.nps.gov/museum/exhibits/elro/fala.html פאלא - חברו הטוב ביותר של רוזוולט], באתר שירות הפארקים הלאומיים של ארצות הברית
* [http://fdr-fala.tumblr.com פאלא של רוזוולט - הכלב המפורסם בעולם]
* [https://constitutioncenter.org/blog/fala-the-dog-who-helped-win-a-presidential-election כיצד סייע פאלא לרוזוולט לזכות בבחירות לנשיאות]
* 

==הערות שוליים==

קטגוריה:ארצות הברית: כלבים מפורסמים
קטגוריה:פרנקלין דלאנו רוזוולט
קטגוריה:חיות מחמד נשיאותיות בארצות הברית
ג'ורג' בסט

ג'ורג' בסט (באנגלית: George Best, 22 במאי 1946 – 25 בנובמבר 2005) היה כדורגלן צפון אירי, שחקן מנצ'סטר יונייטד בשנות ה-60 ושנות ה-70.

== ביוגרפיה ==
בסט נולד בבלפסט שבצפון אירלנד. החל את קריירת הכדורגל שלו כשחקן בוגר במנצ'סטר יונייטד, שם שיחק 11 עונות (1963-74), במהלכן כבש 180 שערים ב-465 הופעות, וזכה עם המועדון בשתי אליפויות (1965, 1967) ובגביע אירופה אחד (1968).

1968 הייתה שיא הקריירה שלו - הוא זכה בתואר כדורגלן השנה באנגליה ובפרס כדור הזהב. הוא גם זכה בגביע אירופה לאלופות הראשון בתולדות מנצ'סטר יונייטד לאחר שכבש שער אחד בגמר נגד בנפיקה.

בשנת 1974 עזב את היונייטד ועבר בין קבוצות שונות, אבל לא הצליח לשרוד יותר משנתיים באף מקום. הוא שיחק ב-סטוקפורט, קורק סלטיק, לוס אנג'לס אצטקס, פולהאם, פורט לאודרדליי סטריקרס, סן חוזה ארת'קווייקס, היברניאן, בורנמות' ובריסביין ליונס.

במדי הנבחרת הצפון-אירית הוא הופיע 37 פעמים וכבש תשעה שערים אבל לא הוליך אותה להישגים ראויים לציון ומעולם לא שיחק עימה במונדיאל. ב-2003 הוא נבחר לכדורגלן הזהב של צפון אירלנד במסגרת פרסי היובל של אופ"א.

בסט נודע באורח חיים הולל ולא שמר על אורח חיים ספורטיבי לאורך כל הקריירה. שמו נקשר לבעיות שתייה ותקריות אלימות על המגרש, שלא הקטינו את האהדה הרבה שלה היה נתון השחקן. הוא אמר פעם באירוניה "הוצאתי הרבה כסף על אלכוהול, נשים ומכוניות מהירות, את כל השאר סתם בזבזתי". הרבה אומרים שלולא אורח חייו הפרוע היה מגיע להישגים של גדולי השחקנים בהיסטוריה של הכדורגל, שכן היה מוסכם על רבים כי ניחן בכישרון טבעי יוצא מן הכלל.

בשנת 2000 ניסה למכור את המגן שקיבל מאופ"א בתור שחקן הקבוצה הזוכה בגביע ב-68 כדי לקנות בית באי יווני.

בסט עבר השתלת כבד ב-2002 לאחר שהאיבר נהרס עקב מחלת האלכוהוליזם שלו. הוא נפטר בבית החולים ב-25 בנובמבר 2005, בגיל 59, לאחר דימום מתמשך קשה בכבד.

ביום מותו מאות אלפים באו לחלוק לו כבוד אחרון. בסט נחשב על ידי רבים לגדול שחקני בריטניה בכל הזמנים.

== תארים ==
===קבוצתיים===
;מנצ'סטר יונייטד
*אליפות אנגליה (2): 1964/65, 1966/67
*הגביע האנגלי (2): 1964/65, 1966/67
*גביע אירופה לאלופות: 1967/68

===אישיים===
*כדור הזהב: 1968
*מלך השערים של הליגה האנגלית: 1967/68

==קישורים חיצוניים==

* 
* 

==הערות שוליים==

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:חלוצי כדורגל צפון אירים
קטגוריה:בלפסט: כדורגלנים
קטגוריה:כדורגלני מנצ'סטר יונייטד
קטגוריה:כדורגלני פולהאם
קטגוריה:כדורגלני סן חוזה ארת'קווייקס (1974–1988)
קטגוריה:כדורגלני היברניאן
קטגוריה:כדורגלני בורנמות'
קטגוריה:כדורגלני נבחרת צפון אירלנד
קטגוריה:חברי היכל התהילה של הכדורגל האנגלי
קטגוריה:זוכי פרס כדורגלן השנה באירופה
קטגוריה:כדורגלני הזהב של אופ"א
קטגוריה:זוכי פרס כדורגלן השנה בליגה האנגלית (התאחדות עיתונאי הכדורגל)
קטגוריה:בריטים שנולדו ב-1946
קטגוריה:בריטים שנפטרו ב-2005
אד אוניל

אדוארד "אד" אוניל (באנגלית: Edward O'Neill; נולד ב-12 באפריל 1946) הוא שחקן אמריקני. הוא ידוע בעיקר בזכות גילום דמותו של אל באנדי בסדרה "נשואים פלוס", ושל ג'יי פריצ'ט בסדרה "משפחה מודרנית".

== ביוגרפיה ==
אדוארד אוניל נולד ב-12 באפריל 1946 באוהיו, ארצות הברית. הוא למד באוניברסיטה מקומית באוהיו. היה מורה למדעי החברה. נשוי לשחקנית קתרין רוסוף החל מ-1986.

אוניל שיחק בסרטים ובסדרות טלוויזיה שונות, ולוהק בדרך כלל לתפקיד של שוטר. בין היתר השתתף בסרט "אספן העצמות" (1999, בכיכוב דנזל וושינגטון ואנג'לינה ג'ולי), בסרט "ענקים קטנים" ובשני סרטי "עולמו של ויין" (1992 ו-1993, בכיכוב מייק מאיירס), אך התפרסם בעיקר בתפקיד אל באנדי, אב המשפחה בקומדיה "נשואים פלוס", ששודרה מאפריל 1987 עד אפריל 1997 ברשת FOX. אף על פי שהסדרה הייתה התוכנית המצליחה ביותר של רשת FOX באותה עת, הרשת סירבה להשקיע בפרק סיום מיוחד. ההחלטה הזאת עוררה כעס רב אצל אוניל, ובעקבותיה הוא סירב בתוקף להשתתף בשידורים מיוחדים (ספיישלים) של הרשת. בנוסף, אוניל דיבב מספר סרטי אנימציה מצליחים כמו "מוצאים את דורי" ו"ראלף ההורס".

בשנת 1990 שיחק בקומדיה "בגידה נעימה".

בשנת 2003 שיחק בסדרת המשטרה "רשתות אל. איי." ברשת ABC בתור לוטננט ג'ון פריידי, בהפקתו של דיק וולף. הסדרה מבוססת על תוכנית רדיו "Dragnet" שעברה מספר גרסאות לרדיו ולטלוויזיה.

ב-2005 שיחק אוניל בסדרה "הבית הלבן" (רשת NBC), בתפקיד אריק בייקר, מושל מדינת פנסילבניה המועמד לתפקיד סגן הנשיא.

בשנים 2009–2020 כיכב בסדרה הקומית "משפחה מודרנית".

בשנת 2017 שיחק בתפקיד קטן בסרטה של ג'ניפר מוריסון "כלבי השמש". בשנת 2020 שיחק בסרט הדרמה-קומי "המשמרת האחרונה".

באוגוסט 2011 זכה לקבל כוכב בשדרת הכוכבים של הוליווד.

אוניל הוא בעל חגורה שחורה באמנות הלחימה ג'ו ג'יטסו ברזילאי.

== קישורים חיצוניים ==

* 
* דודי כספי, [http://www.israelhayom.co.il/article/390789 להיות תמנון ממורמר], באתר ישראל היום, 20 ביוני 2016

קטגוריה:בוגרי אוניברסיטת אוהיו
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים שנולדו ב-1946
אנדרטת פרנקלין דלאנו רוזוולט

אנדרטת פרנקלין דלאנו רוזוולט (באנגלית: Franklin Delano Roosevelt Memorial) ממוקמת בקרבת טיילת עץ הדובדבן, באגן הגאות בקרבת המול של וושינגטון. האנדרטה הוקמה לזכר נשיא ארצות הברית פרנקלין דלאנו רוזוולט והיא מתעדת את תקופת הנשיאות שלו.
האנדרטה נחנכה בידי נשיא ארצות הברית ביל קלינטון, ב-2 במאי 1997.

==האנדרטה==
האנדרטה היא למעשה גן הנצחה ובו ארבעה "חדרים" בלתי מקורים, כל אחד מוקדש לאחת מתקופות הנשיאות של רוזוולט.
בגן מוצגים פסלים שלו ושל אשתו אלינור רוזוולט, ופסלים המציגים את השקפותיו ואמונותיו בשילוב עם מפלי מים וצומח. על אף שרוזוולט היה משותק במשך מרבית חייו והתנייד על כיסא גלגלים, בפארק לא הוצגו פסלים המראים אותו כנכה. האגודה לנכים בארצות הברית מחתה על כך, ובעקבות זאת הוסיפו גלגלים לאחד מפסליו, בו הוא נראה יושב על כיסא. פסל אחר מציג את הנשיא יושב, ולצידו פאלא, הכלב הנשיאותי בשנות המלחמה. פסלים אחרים מציגים תמונות מתקופת השפל הכלכלי הגדול, ובהם האיש המאזין ל"שיחות ליד האח" שקיים רוזוולט ברדיו והאנשים הממתינים בתור ללחם.

האנדרטה תוכננה על ידי לורנס הלפרין וכלולים בה פסלים מעשה ידי לאונרד באסקין, ניל איסטרן, רוברט גראהם, תומאס הארדי וג'ורג' סיגל.

== גלריה ==
<gallery widths="250px" heights="250px" perrow="5">
תמונה:FDR Memorial wall.jpg|
תמונה:Franklin Roosevelt Memorial waterfall.jpg|
תמונה:Washington D.C. - Franklin Delano Roosevelt Memorial 0029.jpg|
תמונה:FDR-Memorial-One-Third-of-a-Nation-color.jpg|
</gallery>

==ראו גם==

* פארק ארבע החירויות על שם רוזוולט

==קישורים חיצוניים==

* 
* [http://www.nps.gov/frde/index.htm האנדרטה] - באתר שירות הפארקים הלאומיים של ארצות הברית
* 

רוזוולט, פרנקלין דלאנו
רוזוולט, פרנקלין דלאנו
קטגוריה:הנצחת פרנקלין דלאנו רוזוולט
פרנקלין דלאנו רוזוולט
אולוס גליוס

אולוס גליוס (בלטינית: Aulus Gellius; בערך 125–180) היה סופר ולשונאי לטיני שנולד ככל הנראה ברומא. 

גליוס למד דקדוק ורטוריקה ברומא ופילוסופיה באתונה, ואחרי כן שב לרומא, שם החזיק במשרה שיפוטית. עם מוריו וידידיו כלולים אנשים מכובדים רבים: סולפיקיוס אפולינריס, הרודס אטיקוס ופרונטו. 

עבודתו הידועה היחידה היא "לילות אטיקה" (noctes atticae) ושמה שאוב מלילות החורף הארוכים באטיקה שביוון, שם החלה כתיבתה. גליוס המשיך את כתיבת העבודה ברומא. העבודה כוללת הערות על דקדוק, גאומטריה, פילוסופיה, היסטוריה, וכמעט כל נושא אחר שעורר את עניינו של גליוס. 

לעבודה, הנושאת אופי של הערות שנרשמו בחופזה במהלך הדברים, אין ארגון כלשהו והיא מחולקת לעשרים ספרים על–פי סדר הכתיבה. מן הספר השמיני לא נותר לנו דבר לבד ממפתח העניינים, אך שאר הספרים שרדו. ערכו העיקרי של הספר הוא בתובנות שהוא מציע ביחס לאופייה של החברה הרומית באותה תקופה והקטעים הרבים שהוא מצטט מעבודות של כותבים אחרים שאבדו מאז.

== קישורים חיצוניים ==

* 
* 
<div class="mw-content-ltr">
* Aulus Gellius. Attic Nights. Translated by J.C. Rolfe. Loeb Classical Library. Cambridge (MA), Harvard University Press and London, William Heinemann, 1927. Digitized copy in: [http://penelope.uchicago.edu/Thayer/E/Roman/Texts/Gellius/Praefatio*.html penelope.uchicago.edu].
</div>

קטגוריה:רומאים בתקופת הקיסרות
קטגוריה:סופרים רומאים
קטגוריה:בוגרי אתונה בעידן הרומאי
קטגוריה:נפטרים ב-180
טורמנטום

טורמנטום (לטינית, tormentum) היו העינויים שהופעלו ברומא העתיקה. 

בתקופת הרפובליקה הרומית, היה אסור לענות אזרחים רומים וגם עבדים היה מותר לענות רק במקרים מיוחדים, כדי לחשוף עניינים חשובים ביותר (כמו במקרה קשר קטילינה) או במקרה של גילוי עריות של אדונם, שכן זה נחשב פשע כנגד האלים. 

בתקופות מאוחרות יותר, ניתן היה לענות עבדים כדי להעיד נגד אדוניהם במקרים של בגידה, מזימה להרוג בעל משרה (majestas) או ניאוף. בתקופת הקיסרים, ניתן היה לענות גם אזרחים חופשיים במקרים של בגידה, על אף שהשימוש בעינויים הוגבל בדרך כלל לאנשים ממוצא נחות (אם כי ישנם מקרים שבהם שימשו עינויים גם אצל סנטורים ובני מעמד הפרשים).

==קישורים חיצוניים==
* 

קטגוריה:מוסדות, תפקידים ותארים ברומא העתיקה
קרניפקס

קרניפקס (בלטינית: Carnifex) היה המוציא להורג ברומא העתיקה, ותפקידו היה להוציא להורג עבדים וזרים. הוא לא היה מוסמך להוציא להורג אזרחים רומים. תפקיד נוסף של הקרניפקס היה לנהל את העינויים (המילה carnifex היא צירוף של caro, carnis - בשר ו-facio - לעשות, לבצע; מכאן גם הפועל carnifico - לחתוך לחתיכות, לכרות).

משרת הקרניפקס נחשבה בזויה, המחזיק בה לא הורשה לגור בתוך תחומי העיר ונדרש לגור בפורטה מטיה או אסקווילינה, ליד המקום שבו הוענשו העבדים (ססוריום, בתקופת הקיסרים). 

קטגוריה:הוצאה להורג
קטגוריה:מוסדות, תפקידים ותארים ברומא העתיקה
שלמה רייכנשטיין

שלמה רייכנשטיין (1902–1942) היה סופר עברי.

==ביוגרפיה==

רייכנשטיין נולד בשצ'בז'שין וגדל בזמושץ' שבפולין בשנת תרס"ב (1902). בגיל 17 עלה לארץ ישראל והיה בין מייסדי ביתניה עילית שבגליל התחתון. מאוחר יותר היה בין מקימי קיבוץ תל יוסף שבעמק יזרעאל ועבר לקיבוץ עין חרוד הסמוך.

שלמה רייכנשטיין היה מהסופרים העבריים הראשונים של התנועה הקיבוצית. חרף הקשיים הגדולים של חיי חלוץ בארץ באותן שנים, מצא את הכוח והזמן לכתוב סיפורים מראשית ההתיישבות הקיבוצית בעמק. היה בעל לשון ייחודית, רומנטית אך לא מליצית, והיה בין המתארים הראשונים של הנוף הארץ ישראלי מתוך מגע ישיר, ולא מתוך אוצר מליצות מקובל.

ספרו הראשון, "ראשית", סיפור, יצא כבר לאחר מותו, בשנת 1943. בשנת 1948 יצא לאור קובץ סיפוריו "בשבילי שדות". שלמה רייכנשטיין נזכר גם בספרי הזיכרון לקהילה היהודית של זאמושץ'.

רייכנשטיין חלה, נותח, ונפטר בקיבוץ עין חרוד בשנת תש"ב 1942. היה בן ארבעים במותו.

==קישורים חיצוניים==
* 
* 

קטגוריה:סופרים כותבי עברית
קטגוריה:יהודים פולנים
קטגוריה:סופרים ביישוב
קטגוריה:עין חרוד: אישים
קטגוריה:אישים הקבורים בקיבוצים
קטגוריה:ארץ-ישראלים שנולדו ב-1902
קטגוריה:ארץ-ישראלים שנפטרו ב-1942
המאה ה-38 לפנה"ס

המאה ה-38 לפנה"ס היא התקופה שהחלה בשנת 3800 לפני הספירה והסתיימה בשנת 3701 לפני הספירה. זוהי המאה ה-38 לפני תחילת הספירה הנוצרית.

== אירועים בולטים בעולם ==
* תחילת התפתחות התרבות בכרתים
* רעידת אדמה בקרבת תרבות הנאוליתית בסוטירה שבקפריסין מחריבה חלק ניכר מהתשתית המקומית.
* 3800 לפנה"ס לערך - תקופת עובייד מגיעה לסיומה במזרח חצי האי ערב.
* בסוריה התגלו קברי המונים בתל ברק המתוארכים ל־3800 עד 3600 לפנה"ס, מה שמעיד על כך שלכאורה התקיימה מלחמה באזור זה בתקופה זו.
* 3760 לפנה"ס - בריאת העולם לפי סדר עולם רבה. 
* 3750 לפנה"ס לערך - התפתחות השפה הפרוטו-שמית.

==קישורים חיצוניים==

-
38
המאה ה-37 לפנה"ס

המאה ה-37 לפנה"ס היא התקופה שהחלה בשנת 3700 לפני הספירה והסתיימה בשנת 3601 לפני הספירה. זוהי המאה ה-37 לפני תחילת הספירה הנוצרית.

== אירועים בולטים בעולם ==
* תחילת התפתחות תרבות נקדה (Naqada) במצרים
* תחילת התפתחות התרבות המינואית.
* בדרום אנגליה החלה בניית אנדרטאות בסביבות שנת 3700 לפנה"ס.
* בעיר ארך שבדרום מסופוטמיה נמצאו אסימונים אשר לפי אחת ההשערות שימשו לעסקאות מסחר בתקופה זו.
* תרבות מייקופ החלה בסביבות שנת 3700 לפנה"ס באזור מערב הקווקז.

== ערים חדשות ==
* 3700 לפנה"ס לערך - נוסדה העיר לות'אל (Lothal) בעמק האינדוס שבהודו

==קישורים חיצוניים==

-
37
המאה ה-36 לפנה"ס

המאה ה-36 לפנה"ס היא התקופה שהחלה בשנת 3600 לפני הספירה והסתיימה בשנת 3501 לפני הספירה. זוהי המאה ה-36 לפני תחילת הספירה הנוצרית.

== אירועים בולטים בעולם ==
* תחילת התפתחות התרבות השומרית
* תחילת בנייה של המקדש בג'גנטייה (מלטה)
* תחילת בנייה של המקדש במניידרה (מלטה)
* ציורים במנהרות בקולומביה.
* מומיות ראשונות באזור נחן (מצרים).

== המצאות ותגליות ==
* עדויות על שימוש בבדיל.
* עדויות שימוש בארד במצרים ותאילנד.

== ערים חדשות ==
* הקמת העיר אמרי באזור נהר אינדוס

==קישורים חיצוניים==

-
36
המאה ה-35 לפנה"ס

המאה ה-35 לפנה"ס היא התקופה שהחלה בשנת 3500 לפני הספירה והסתיימה בשנת 3401 לפני הספירה. זוהי המאה ה-35 לפני תחילת הספירה הנוצרית.

== אירועים בולטים בעולם ==
* 3500 לפנה"ס לערך: גן החיות הראשון הידוע הוקם בנחן.
* 3500 לפנה"ס לערך: האנדרטה הראשונה שעדיין קיימת נבנתה על גבעת טארה, מקום מושבו של המלך העליון של אירלנד.
* 3450 לפנה"ס לערך: השלב השני של תרבות נקדה שבמצרים

== המצאות ותגליות ==
* 3500 לפנה"ס לערך: המצאת כתב הציורים בשומר ותחילת ההיסטוריה הכתובה

==אישים משמעותיים==
הראש של ממצא 32751 ("ג'ינג'ר") אשר בעל שיער שהשתמר. תמונה שצולמה בשנת 2011.
* "ג'ינג'ר" אחת מהגופות החנוטות העתיקות ביותר שאי פעם התגלו במצרים, חיה לפי ההערכות בתקופה זו.

==קישורים חיצוניים==

-
35
ערך עודף של יצרן

ערך עודף (בגרמנית: Mehrwert) הוא מונח שטבע קרל מרקס בתורת הערך של העבודה שלו, לציון אותו חלק בערך עבודתו של הפועל שאינו משולם לו על ידי בעל-ההון. לפי מרקס, חלק לא משולם זה הוא ניצול והוא המקור לצבירת ההון של הקפיטליסט. 

בספרו "הקפיטל" טען מרקס כי ערכו של המוצר לא נובע אלא מהעבודה שהושקעה בו, ומאחר שמחיר המוצר חייב להיות המחיר הנכון (על פי תורת מרקס), הדרך היחידה לרווח הון עבור הקפיטליסט היא באמצעות כפיית הפועל לייצר עבור הקפיטליסט "ערך שימוש עבודה" מעבר לזה שהוא משלם לו. לדוגמה, אם העובד מקבל תשלום בעבור "ייצור ערך" בשווי של שש שעות עבודה, אך עובד 12 שעות, שש השעות שנוספו הן ערך עודף הזורם לכיסו של הקפיטליסט. כניסוחו של מרקס:
 
 
במילים פשוטות, לפי מרקס ערך עודף מבטא את יכולתו של הקפיטליסט להביא את העובד לעבוד עבורו בחינם. הון הוא ניצול—שליטה בעבודה ללא תמורה.

מרקס סבר כי הגדרה זו מספקת בסיס רציונלי, על יסוד תורת הערך של העבודה שלו, לחישוב הון וריבית, אופן היווצרותם וקצב הצטברותם, ומספקת פתרון משופר לבעיות בהן התחבטו ראשוני הכלכלה המודרנית כמו אדם סמית ודייוויד ריקארדו. מטרתו העיקרית, עם זאת, הייתה פוליטית וחברתית: להראות כי מערכת היחסים בין היצרן לעובד היא מערכת של ניצול, שבה היצרן (הבורגני או הקפיטליסט) צובר הון המבוסס על עבודה לא משולמת. 

רעיון הערך העודף מבוסס על תורת הערך של העבודה של מרקס ובעיקר על הרעיון שאימצו הוא והוגים כמו יוהאן קרל רודברטוס מדייוויד ריקרדו, שלפיו ערכו של מוצר ומחירו הם פועל יוצא של השקעת עבודה וחומרים וחלק יחסי של עלות המפעל והשקעות קיימות של היצרן. התנגדות לרעיון זה הופיעה עוד בימי חייו של מרקס, עם הופעת תאוריית הערך השולי בשנת 1871. תאוריה זו הראתה כי למוצר אין ערך מובנה, אינטרינסי, וכי ערכו בכסף (כלומר, מחירו בשוק) כפוף להעדפות הצרכן. עלות הייצור, לפי תאוריה זו, היא נתון חשוב עבור היצרן בבואו לקבוע מה כדאי לייצר, אך היא אינה קובעת את מחיר המוצר, כפי שסבר מרקס. 

אחרי הופעת תאוריית הערך השולי וביתר שאת אחרי שפורסמה הביקורת של אויגן פון בהם-באוורק על התאוריה של מרקס בשנת 1884, רוב אלו שהמשיכו להתייחס במידה רצינות לתפישת הערך העודף היו מרקס והוגים סוציאליסטיים שהלכו בעקבותיו. את גישתם של המתנגדים לו בכלכלה ביטא בתמציתיות אחד מאבות הכלכלה המודרנית, אלפרד מרשל, שכתב ב"[http://www.econlib.org/library/Marshall/marP.html עקרונות הכלכלה]" שלו משנת 1890:

==קישורים חיצוניים==
* 

קטגוריה:מיקרו-כלכלה
קטגוריה:מרקסיזם
המאה ה-34 לפנה"ס

המאה ה-34 לפנה"ס היא התקופה שהחלה בשנת 3400 לפני הספירה והסתיימה בשנת 3301 לפני הספירה. זוהי המאה ה-34 לפני תחילת הספירה הנוצרית.

== אירועים בולטים בעולם ==

*חלק IIIa2 של תרבות הנקדה במצרים.

== המצאות ותגליות ==
* שימוש ראשון במחרשה.
* 3400 לפנה"ס לערך - השומרים החלו להשתמש בחותם גליל.
* פיתוח כתב יתדות בארך.

==אישים משמעותיים==
* אור נינה - המלך הראשון של לגש שבמסופוטמיה

==קישורים חיצוניים==

-
34
המאה ה-33 לפנה"ס

המאה ה-33 לפנה"ס היא התקופה שהחלה בשנת 3300 לפני הספירה והסתיימה בשנת 3201 לפני הספירה. זוהי המאה ה-33 לפני תחילת הספירה הנוצרית.

== אירועים בולטים בעולם ==
* תחילת תקופת הברונזה באזור הסהר הפורה.
* עלייתה של תרבות עמק האינדוס באזור האראפה
* 3300 לפנה"ס: עד 3000 לפנה"ס: נוצרה מסיכת וורקה. 
* 3300 לפנה"ס לערך: מוקם המקדש האדום, החלק הראשון של מקדש מונטה דה'אקודדי בסרדיניה.
* מדבר סהרה הופך ממקום ראוי למגורים בחלקו למדבר עקר.
* 3200 ואילך - נוצרות ארבע הציוויליזציות הטרום יווניות והן: הציוויליזציה הלאדית, הציוויליזציה הקיקלאדית, הציוויליזציה המיקנית, והציוויליזציות שנמצאות צפונית מזרחית לים האגאי.

== המצאות ותגליות ==
* בקר הבית בעמק הנילוס.
* ביות חמור במצרים העתיקה.
* 3250 לפנה"ס לערך - החל שימוש באובניים באזור הסהר הפורה.
* פיתוח כתב בתרבות עמק האינדוס.
* פיתוח כתב על בסיס פיקטוגרף בארך.
==קישורים חיצוניים==

-
33
יאנוס

יאנוס (בלטינית: IANVS) הוא אל השערים במובנם המורחב במיתולוגיה הרומית, ובכלל זה התחלות וסיומים, לידה, נמלים – שער למסחר או למסעות, ועוד.

== דמותו ==
יאנוס מתואר כאל בעל שני פנים, אחד מביט לעבר והשני לעתיד. בתיאורים מוקדמים, אחד מפרצופיו של יאנוס היה מזוקן והשני מגולח למשעי, דבר שככל הנראה ייצג את השמש והירח, או את הנעורים והזקנה; בתיאורים מאוחרים יותר הוא מזוקן בשני הפרצופים. בפסלים מתקופות מוקדמות יותר הוא מתואר כבעל ארבעה פנים.

שני הפנים מייצגים הרהורים על אירועי השנה החולפת בצד ציפייה לשנה הבאה. תפיסה זו נובעת מהמחשבה שדלתות ושערים פונים לשני כיוונים בו זמנית. יאנוס נחשב גם לאחראי על התחלות חדשות, מכיוון שהכניסה למקום חדש כרוכה במעבר דרך דלת או שער. ברומא העתיקה, היה יאנוס פטולקיוס שם האל הממונה על פתיחת דלתות בבטחה, ויאנוס קלוסיביוס שם האל הממונה על סגירת הדלת.

בתקופה המוקדמת הרומאים האמינו שיוכלו להבטיח לעצמם סופים טובים אם יתחילו תקופות משמעותיות בתפילה לאל יאנוס. תחילת כל יום לוותה בתפילה ליאנוס, ציינו את שמו בתחילת כל חודש, בראשית עונות הנטיעה והקציר, ובאירועים חשובים בחיי האדם המסמנים התחלות חדשות, כמו לידה ונישואים. הרומאים קראו לחודש הראשון בשנה על שמו – ינואר, כציון להתבוננות בשנה שחולפת ובשנה החדשה.<ref></ref>

אחת האגדות המתארות את מוצאו של יאנוס מספרת שהיה בן תמותה, שליטה של לאטיום, ושהעניק מקלט לסאטורן כשזה ברח מיופיטר. מסופר שיאנוס דאג לתקופת שפע גדולה לנתיניו, הידועה בכינוי "תור הזהב", בה השתמשו לראשונה בכסף ועיבדו לראשונה אדמה.

למבנה הרומי יאנוס גמינוס (Ianus Geminus) שני שערים – למזרח ולמערב, המסמלים את תחילת היום וסופו. המבנה עמד במקום ממנו יצאו הלגיונרים הרומאים לקרב. בעיתות מלחמה היו פותחים את השערים, ובעיתות שלום היו סוגרים אותם.

יאנוס נחשב לשולט בכל הדברים שיש להם שני קצוות בחיים, ואף מייצג את המעבר בין פרימיטיביות לציוויליזציה.

דמותו של יאנוס כאל זכתה לכבוד רב מהרומאים הקדומים, ושני פניה חקוקים בשערי הכניסה של ערים רבות, וכן על גבי המטבע הרומי.

הביטוי "פני יאנוס" פירושו דו-פרצופיות.

במחזה "אותלו" של שייקספיר, נשבע יגו, הנבל הרמאי, בשמו של יאנוס.

==קישורים חיצוניים==

* 
* 

==הערות שוליים==

קטגוריה:אלים רומיים
המאה ה-32 לפנה"ס

המאה ה-32 לפנה"ס היא התקופה שהחלה בשנת 3200 לפני הספירה והסתיימה בשנת 3101 לפני הספירה. זוהי המאה ה-32 לפני תחילת הספירה הנוצרית.

== אירועים בולטים בעולם ==
* 3200 לפנה"ס לערך - שלטונו של ירי-חור, פרעה מצרים בתקופה לפני השושלת הראשונה. בירתו - אבידוס.
* 3200-3150 לפנה"ס לערך - שלטונו של המלך קה במצרים העתיקה .
* 3150 לפנה"ס לערך - תחילת שלטונו של נערמר, הפרעה הראשון שאיחד את מצרים העתיקה ומייסד השושלת הראשונה.
* 3100 לפנה"ס לערך - תחילת שלטונו של חור אחע, הפרעה הראשון בשושלת הראשונה בתקופה השושלתית הקדומה
* כרתים: פריחתה של התרבות המינואית
* אצי, איש הקרח: השנים האחרונות בחייו של איש הקרח
* יישוב נאוליתי נבנה בסקארה ברי שבאיי אורקני, סקוטלנד
* בניית ניוגריינג' - מקדש השמש שנבנה על ידי תושבי אירלנד בתקופה הנאוליתית.
== המצאות ותגליות ==
* 3138 לפנה"ס לערך - גלגל הביצות של לובליאנה , אשר נמצא בביצות בלובליאנה שבסלובניה, ותיארוך פחמן הראה שגילו הוא 5,150 שנים, היה בשימוש לכאורה בתקופה זו. זהו גלגל העץ העתיק ביותר שהתגלה עד היום.
* מצרים העתיקה: החל השימוש בכתב חרטומים
==אישים משמעותיים==
* ירי-חור, פרעה במצרים העליונה אשר הוא השליט המוקדם ביותר של מצרים שידוע בשמו ואולי אף הדמות ההיסטורית המוקדמת ביותר שידועה בשמה.
* נערמר, מייסד השושלת הראשונה של מצרים

==קישורים חיצוניים==

32
-
האלף ה-5 לפנה"ס

{| class="infobox" style="width: 400px"
|- style="background-color: #f0f0f0"
! style="text-align: right" |
<small>אלפים:</small>
| class="hlist" style="text-align: center" |
האלף ה-6 לפנה"ס • האלף ה-5 לפנה"ס • האלף ה-4 לפנה"ס
|-
! style="text-align: right" |
<small>מאות:</small>
| class="hlist" style="text-align: center" |
המאה ה-50 לפנה"ס • המאה ה-49 לפנה"ס • המאה ה-48 לפנה"ס • המאה ה-47 לפנה"ס • המאה ה-46 לפנה"ס • המאה ה-45 לפנה"ס • המאה ה-44 לפנה"ס • המאה ה-43 לפנה"ס • המאה ה-42 לפנה"ס • המאה ה-41 לפנה"ס
|}
האלף ה-5 לפנה"ס הוא פרק הזמן שבין שנת 5000 לפנה"ס עד סוף שנת 4001 לפנה"ס (תחילת המאה ה-50 לפנה"ס עד סוף המאה ה-41 לפנה"ס).

במהלך האלף ה-5 לפנה"ס החקלאות התפשטה מאזור המזרח הקרוב לצפון ומרכז אירופה. החלו להתפתח תרבויות עירוניות במסופוטמיה ואנטוליה תוך המצאת הגלגל. שימוש בנחושת התרחב והחלה התקופה הכלקוליתית. שימוש בחיות בית התפשט לאירואסיה כולה והגיע לסין.

לפי הערכות אוכלוסיית העולם הגיעה בתחילת האלף לכ-40 מיליון איש.

==אירועים בולטים==
* 4500 לפנה"ס: התיישבות כירוקיטיה שבקפריסין.
* 4500 לפנה"ס: השומרים מגיעים לבבל
*4250–3750 לפנה"ס: הקמת מנהירים בצרפת של היום.
*4100–3500 לפנה"ס: גל התיישבות חדש מגיע למלטה מסיציליה.
* ריקועם של נחושת, זהב וברזל, אשר מקורם באבני מטאור, מתבצע באמצעות פטיש, ומשמש לייצור תכשיטים, ולעיתים אף לייצור כלים.

==תרבות==
פסל [[טרקוטה: האדם החושב מקרדיצה מהמאה ה-45 לפנה"ס במוזיאון הארכאולוגי הלאומי באתונה]]
*5600–4000 לפנה"ס:תקופת עובייד במסופוטמיה.
*5500–4500 לפנה"ס: תרבות ווינצ'ה בדרום-מזרח אירופה.
*5000–2000 לפנה"ס:תקופת האבן החדשה בסין
*4800–4000 לפנה"ס: בני תרבות דימיני מתיישבים במערב ומרכז מקדוניה, ובמחוז תסליה ביוון ומסיימים את תרבות ססקו באזור.
*4400–4000 לפנה"ס: תקופת התרבות הבדרית במצרים העליונה.
*4800–4600 לפנה"ס בקירוב: מקדשים מונומנטליים נבנים באירופה.
* 4500 לפנה"ס בקירוב: התרבות של שושן וכיש שבמסופוטמיה.

==תקופות==
* 4570–4250 לפנה"ס: תרבות מרימד שבנילוס.
* 4400–4000 לפנה"ס: תרבות בדרי בנילוס.

==תגליות והמצאות==
* 5000 לפנה"ס: בדרום מזרח אסיה התחילו בגידול אורז ובהמשך הגידול מתפשט לעמק הגנגס.
* 5000 לפנה"ס: החקלאות מתפשטת עד לחוף האטלנטי של אירופה מהמזרח הקרוב הקדום.
* 5000 לפנה"ס: החל גידול תירס במקסיקו.
* 5000 לפנה"ס: תחילת שימוש במתכת.
* 5000 לפנה"ס: תחילת החקלאות ביפן. גידול קיטניות.
* ביות של תאו המים בסין.
* 4500 לפנה"ס: שימוש במחרשה באירופה.
* המצאת הגלגל במסופוטמיה והודו.
* צורות ראשונות של כתב.

==קישורים חיצוניים==

==הערות שוליים==

*
-95
מילאן בארוש

מילאן בארוש (בצ'כית: Milan Baroš; נולד ב-28 באוקטובר 1981) הוא כדורגלן עבר צ'כי ששיחק בעמדת החלוץ. שיחק בעבר גם בנבחרת צ'כיה.

== קריירה ==
=== קריירת מועדונים ===
בארוש נולד בעיירה הצ'כית הקטנה ויגאנטיצה (Vigantice) למשפחה ממוצא צועני. הוא התחיל את הקריירה שלו בקבוצת באניק אוסטרבה, שם זכה לכינוי "המראדונה של אוסטרבה". מאוסטרבה עבר לליברפול, בה לא הצליח למצוא מקום של קבע בהרכב ונאלץ לשבת זמן רב על הספסל. לאחר מספר עונות לא מספקות בליברפול בארוש חיפש לעצמו קבוצה חדשה לפני פתיחת עונת ולאחר התעניינות מצד מספר רב של מועדונים, סיכם לבסוף את מעברו לקבוצה הגרמנית שאלקה 04, עסקה שברגע האחרון בוטלה בעקבות העלות הגבוהה שליברפול ביקשה עבור כרטיסו.

ב-23 באוגוסט 2005 עבר בארוש לקבוצה האנגלית אסטון וילה בתמורה לסכום של 6.5 מיליון פאונד. אף על פי שחתם על חוזה לארבע שנים, בשנת 2007 הוא עבר לאולימפיק ליון וזכה איתה באליפות צרפת. בשנת 2008 הושאל בארוש לפורטסמות' מהליגה האנגלית ולאחר מכן הצטרף לקבוצה הטורקית גלאטסראיי שרכשה את כרטיס השחקן שלו מאולימפיק ליון תמורת סכום של 5.5 מיליון אירו. 
בפברואר 2013 עזב בארוש בהסכמה את קבוצתו גלטסראיי אחרי 4 שנים וחצי, וזאת אחרי שלא שותף במשחקיה של הקבוצה באותה עונה. לאחר שעזב את טורקיה, חזר בארוש לקבוצת באניק אוסטראבה. ביולי 2013 חתם בארוש באנטליהספור הטורקית. ביולי 2014 חתם השחקן בקבוצת נעוריו באניק אוסטראבה. הוא שוחרר מהקבוצה ביוני 2015. 

באותו החודש חתם השחקן בקבוצת מלאדה בולסלאב על חוזה לשנתיים.

=== נבחרת ===
בארוש שיחק בנבחרת צ'כיה ביורו 2004 והגיע עמה לחצי הגמר שם הפסידה 1:0 לנבחרת יוון בשער כסף. עד לאותו משחק כבש בארוש בכל אחד מהמשחקים של צ'כיה בטורניר וזכה בתואר מלך השערים עם 5 כיבושים. באפריל 2009 נזרק מילאן בארוש מנבחרת צ'כיה בעקבות התפוצצות פרשת נערות ליווי בנבחרת.

ב-23 ביוני 2012 החליט בארוש לפרוש מנבחרת צ'כיה לאחר הדחתה מרבע גמר יורו 2012 בהפסד 0-1 לפורטוגל.

== קישורים חיצוניים ==

* 

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:כדורגלני באניק אוסטראבה
קטגוריה:כדורגלני ליברפול
קטגוריה:כדורגלני אסטון וילה
קטגוריה:כדורגלני אולימפיק ליון
קטגוריה:כדורגלני פורטסמות'
קטגוריה:כדורגלני גלאטסראיי
קטגוריה:כדורגלני אנטליהספור
קטגוריה:כדורגלני מלאדה בולסלאב
קטגוריה:כדורגלני סלובן ליברץ
קטגוריה:כדורגלני נבחרת צ'כיה
קטגוריה:ספורטאים צ'כים באנגליה
קטגוריה:ספורטאים זרים בצרפת
קטגוריה:ספורטאים צ'כים בטורקיה
קטגוריה:כדורגלנים באולימפיאדת סידני (2000)
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני יורו 2012
קטגוריה:צ'כים שנולדו ב-1981
פרנקפורט (קנטקי)

פרנקפוֹרט (באנגלית: Frankfort) היא עיר הבירה של קנטקי שבארצות הברית. היא גם הבירה של מחוז פרנקלין.

בעיר נמצאת אוניברסיטת המדינה של קנטקי.

==היסטוריה==
מקור שם העיר הוא מתקרית שאירעה בין מתיישבים בריטים מלקסינגטון ואינדיאנים במהלך חציית נהר קנטקי. בתקרית נהרג אחד מן המתיישבים בשם סטפן פרנק, על שמו נקרא המעבר "מעבר פרנק" (באנגלית: "Frank’s Ford"), משם השתבש השם לפרנקפורט.

בשנת 1786, ג'יימס וילקנסון רכש שטח אדמה גדול בגדה הצפונית של הנהר והחל בבניית העיר. וילקנסון גם היה מאוחר יותר מבין תומכי בחירת העיר כבירתה של קנטקי.

בשנת 1792 הצטרפה קנטקי לארצות הברית כמדינה ה-15, וחמישה פקידים מונו כדי לבחור למדינה הצעירה עיר בירה. על-פי המקובל בית עץ, מספר מגרשים, מנעולים וצירים בשווי של 50 לירה שטרלינג, 10 ארגזי זכוכית, 1,500 פאונד של מסמרים ו-3,000$ בזהב הם אלו שהכריעו את הכף לטובת העיר.

ב-3 בפברואר 1900 נרצח מושל המדינה ויליאם גובל, בעודו הולך לבניין בית הנבחרים על מנת להישבע אמונים למדינה. מזכיר המדינה הקודם כיילב פוורס הורשע מאוחר יותר בקשירת קשר לביצוע הרצח.

מאז שנות ה-60 של המאה ה-20 חלה תנופה וצמיחה בעיר.

==גאוגרפיה==
שטחה, 38.9 קמ"ר מתוכם 38.2 קמ"ר שטחי יבשה ו-0.7 קמ"ר (1.87%) שטחי מים.

== דמוגרפיה ==
נכון לשנת 2010 גרים בעיר כ-25,000 איש, מה שהופך את פרנקפורט לעיר הבירה הרביעית בקוטנה במדינות ארצות הברית.

=== חלוקה גזעית ===
* לבנים- 75.6%
* אפרו-אמריקאים- 16.5%
* היספנים- 1.48%
* אסייתים- 1.4%
* אינדיאנים- 0.3%
* אחרים- 1.8%
* שני גזעים או יותר- 2.9%

==קישורים חיצוניים==

* 
* [http://www.visitkentucky.com/ מידע נוסף על פרנקפורט]
* 

==הערות שוליים==

קטגוריה:קנטקי: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1786
ויסלה קרקוב

האצטדיון הבית של הקבוצה, האצטדיון העירוני של קראקוב
ויסלה קרקוב (בפולנית: Wisła Kraków, נהגה ויסווה קרקוּף) היא קבוצת כדורגל מהעיר קרקוב שבפולין אשר שיחקה במשך רוב תולדותיה בליגת העל הפולנית וכיום משחקת בליגת המשנה. הקבוצה נוסדה בשנת 1906, והיא נקראת על שם נהר הוויסלה הזורם בעיר. לזכותה 13 אליפויות, והיא אחת מקבוצת הכדורגל הבולטות והמצליחות בפולין. הקבוצה אף זכתה 5 פעמים בגביע הפולני והגיעה לגמר 6 פעמים נוספות.

הישגי השיא של הקבוצה בזירה האירופית הם 3 זכיות בגביע האינטרטוטו (בשנים 1969, 1970 ו-1973), העפלה לשלב רבע גמר גביע אירופה לאלופות בשנת 1979, העפלה לשמינית גמר גביע אירופה למחזיקות גביע בשנת 1968 ובשנת 1985, והעפלה לשמינית גמר גביע אופ"א בשנת 2003.

בתום עונת 2021/2022 נשרה הקבוצה לליגת המשנה.

==תארים==
* אליפות הליגה הפולנית (13): 1927, 1928, 1949, 1950, 1951, 1978, 1999, 2001, 2003, 2004, 2005, 2008, 2009, 2011
* הגביע הפולני (5): 1926, 1967, 2002, 2003, 2024
* גביע האינטרטוטו (3): 1969, 1970, 1973
* גביע הליגה הפולנית: 2001
* הסופרקאפ הפולני: 2001

==שחקני עבר בולטים==

==קישורים חיצוניים==

* 

*
קטגוריה:קבוצות כדורגל פולניות
קטגוריה:קבוצות כדורגל שהוקמו ב-1906
קטגוריה:קרקוב: מועדוני כדורגל
פקעיות טעם

תרשים של פקעית טעם
פקעיות טעם הן אברונים המשמשים קולטני טעם והנמצאים על הלשון, החך הרך, ומכסה הגרון. בלשון אנושית ישנן כעשרת אלפים פקעיות טעם והם מקנות ללשון את חספוסה.<ref></ref> רוב פקעיות הטעם פזורות על גבי פטמיות המנקדות את הלשון.

==פטמיות הלשון==

על גבי הלשון פזורות פטמיות מארבעה סוגים:
* פטמיות חוטיות - פטמיות דקות ומוארכות. זהו הסוג השכיח ביותר בלשון והיחיד שאינו נושא פקעיות טעם, אלא אחראי לתחושת הפה/המרקם.
* פטמיות פטרייתיות - פטמיות שצורתן בחתך מזכירה פטרייה. ממוקמות בעיקר בקצה הלשון ובצדיה.
* פטמיות עליות - יוצרות רכסים וחריצים בצדי בסיס הלשון.
* פטמיות מוקפות שפה - שמונה עד תריסר פטמיות גדולות יחסית המסודרות בצורת V, שקודקודו פונה לעבר הגרון, בצד האחורי של הלשון.

== מבנה פקעיות הטעם ==

לכל פקעית טעם יש פתח זעיר שנתפתח לחלל הפה או הלוע, דרכו חודר לפקעית רוק בו מומסים חומרי הטעם השונים. (חומרים שלא מתמוססים במים הם חומרים חסרי טעם- הם לא מפעילים את קולטני הטעם). בכל פקעית כזו מצויים כ 100 עד 150 תאי קולטן המתמירים את חומרי הטעם השונים לשינוי במתח הממברנה. 


== תאי הקולטנים לטעם<ref></ref> ==
מקובל היום לחלק את תאי הטעם הפקעיות לשלושה סוגים:

סוג מספר 1 - מהווים בערך מחצית מתאי הטעם בכל פקעית, ותפקידם לא ברור לחלוטין. הם מבטאים אנזימים וטרנספורטרים העסוקים בסילוק וויסות החומרים המופרשים מהסביבה החוץ-תאית, בדומה לתאי גליה. ייתכן והם מעורבים גם בהתמרה של הטעם המלוח. 

סוג מספר 2 - מהווים כשליש מהתאים בפקעית. הם תאים גדולים יותר, ומבטאים קולטנים לטעמים מתוק, מר ואוממי, שהם כולם קולטנים המצומדים לחלבוני G. כל תא מסוג 2 מבטא קולטן אחד. 

סוג מספר 3 - מהווים מיעוט התאים בפקעיות, ומתמירים את הטעם החמוץ באמצעות תעלות פרוטונים החדירות ליוני המימן שבחומצות. 

==פיזור פקעיות הטעם==

בעבר היה נהוג לחשוב כי הפקעיות של כל טעם נמצאות באזור שונה בלשון. נטען למשל כי באזור מסוים בלשון חשים בטעמים מלוחים ובאחר במתוקים. טענה זו הוכחה כשגויה, אך עקבותיה הופיעו בספרי לימוד ומאמרים שונים לפחות עד שנת 2015.

ככל הנראה מקורה של מחשבה שגויה זו בספר Sensation and Perceptions in the History of Experimental Psychology משנת 1942. המחבר, אדווין בורינג, פסיכולוג ניסויי מאוניברסיטת הרווארד, התייחס למחקר משנת 1901 של D. P. Hänig בו נמדד סף ההבחנה בטעמים שונים באזורים שונים ברחבי הלשון. המחקר מצא, לפי דיווחים סובייקטיביים של נחקרים, כי קיימות רגישויות שונות לטעמים בנקודות שונות על הלשון. בורינג חישב מתוך הנתונים הגולמיים את הרגישות לטעמים השונים בצורה מספרית והציג אותה גרפית בצורה שניתן היה להסיק ממנה כי לכל טעם יש אזור אחד בלבד הרגיש לו - לדוגמה, קדמת הלשון היא האזור היחיד הרגיש למתיקות. היסק זה שגוי מכיוון שההבדלים ברגישות שנמצאו באזורים השונים בלשון היו מבוססים על דיווחים סובייקטיביים ולא מוחלטים, והצגת המסקנות בצורה קטגורית הייתה מטעה.

הרעיון של "אזורי הטעם" זכה לפופולריות רבה, אולי בגלל פשטותו, על אף שניתן להפריכו בהתנסות עצמית. במאמר שפורסם ב-1974 הופיעו תוצאות ניסויים נוספים שאישרו קיום הבדלים בין האזורים השונים, אך מצאו שהבדלים אלה זניחים. כיום ידוע כי חמשת הטעמים השונים מורגשים לא רק בכל הלשון, אלא גם באזורים אחרים של הפה.

== קישורים חיצוניים ==

* ד"ר דינה צפרירי, [http://lib.cet.ac.il/pages/item.asp?item=18490 החיים והטעם ביד הלשון], באתר מט"ח.
* 

==הערות שוליים==

קטגוריה:ראש-צוואר
קטגוריה:איברי חישה
קטגוריה:לשון

fr:Langue (anatomie)#Papilles gustatives
אד סאליבן

אד סאליבן (באנגלית: Ed Sullivan; 28 בספטמבר 1901 - 13 באוקטובר 1974) היה מנחה טלוויזיה אמריקאי. התפרסם בעיקר כמנחה תוכנית האירוח המופע של אד סאליבן ששודרה ברשת CBS, וזכתה להצלחה משמעותית בשנות ה-50 ושנות ה-60 של המאה ה-20.

== ביוגרפיה ==
בתחילת דרכו סאליבן היה כתב ספורט ותיאטרון בעיתון ניו יורק דיילי ניוז. טור התיאטרון שלו עסק בהצגות ברודוויי וברכילות. בהמשך הנחה תוכניות בידור ברדיו.

בשנת 1948 נבחר על ידי רשת CBS להנחות תוכנית אירוח שבועית, ששודרה בימי ראשון בשמונה בערב, וכונתה המופע של אד סאליבן. בתוכנית הראשונה התארחו הקומיקאים ג'רי לואיס ודין מרטין. התוכנית צולמה באולפן 50 של CBS בברודוויי שבניו יורק. בשנת 1967 שונה שם האולפן לתיאטרון אד סאליבן, ומאז הוא המשיך לארח תוכניות טלוויזיה, כדוגמת תוכנית האירוח של דייוויד לטרמן.

אף על פי שסאליבן לא היה מנחה או בדרן מוכשר במיוחד, תוכניתו זכתה להצלחה רבה בזכות הכוכבים הגדולים שהתארחו בה. שתי הופעות בכורה בולטות ביותר היו הופעתו של אלביס פרסלי בספטמבר 1956 (סאליבן לא הנחה את התוכנית באותו יום כי החלים מפציעה בתאונת דרכים, והוחלף על ידי צ'ארלס לוטון), והופעתם של הביטלס בשנת 1964 - ההופעה הראשונה של הביטלס בארצות הברית. ב-1963 הופיע בתפקיד עצמו בסרט המוזיקלי "ביי ביי בירדי".

בעקבות ביקורת שפרסמה העיתונאית הארייט ואן-הורן, ובה תיארה את סאליבן כ"חסר אישיות לחלוטין, וביטוי מושלם למכנה המשותף הרחב ביותר" - הוא שלח אליה מכתב קצר ובוטה, בזו הלשון:

בשנת 1958 ביקר סאליבן בישראל ולאחר מבחנים בחר במספר אמנים ישראלים להופיע בתוכניתו במסגרת עשור לישראל. בין האמנים היו הצמד רן ונמה, הכנר הצעיר יצחק פרלמן, הפסנתרנים ברכה עדן ואלכסנדר תמיר, להקת כרמון, אמן הצלליות אלברט אלמוזנינו ועוד, אחר כך יצאה המופע לסיבוב הופעות ברחבי ארצות הברית, במטרה לגייס תרומות ל.

תוכניתו של סאליבן שודרה מיוני 1948 עד יוני 1971. הוא עמד בלחצים כבדים שהופעלו עליו, במטרה למנוע מאמנים אפרו-אמריקאים להופיע בתוכניתו.

הוא נפטר ב-13 באוקטובר 1974 בניו יורק, ממחלת סרטן הוושט.

==קישורים חיצוניים==

* 

* 
* 

==הערות שוליים==

קטגוריה:ניו יורק: אישים
קטגוריה:שדרני רדיו וטלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים ממוצא אירי
קטגוריה:סגל CBS
קטגוריה:זוכי פרס חבר הנאמנים של האקדמיה הלאומית לאומנויות הטלוויזיה והמדעים
קטגוריה:אמריקאים שנולדו ב-1901
קטגוריה:אמריקאים שנפטרו ב-1974
הגנה הולנדית

הגנה הולנדית היא פתיחת שחמט אשר מאופיינת במסעים 1. ד4 ו5. אליאס סטיין (1748–1812), אלזסי שהתנחל בהאג, המליץ על הגנה זו כתגובה הטובה ביותר ל-1. ד4 בספרו משנת 1789 Nouvelle essai sur le jeu des échecs, avec des réflexions militaires relatives à ce jeu.

המסע של השחור ...ו5 מהמר לתביעה רצינית למשבצת ה4 ומכוון לתקיפה של צד המלך של הלבן באמצע המשחק. אולם, זה מחליש את צד המלך של השחור במידת מה ולא תורם להתפתחות של השחור. נכון ל-2004 ההגנה אינה פופולרית ברמות הגבוהות של השחמט ומעולם היא לא הייתה אחת התוכניות העיקריות נגד 1. ד4, על אף שבעבר חלק מהשחקנים הטובים ביותר, כולל אלכסנדר אלכין ובנט לארסן השתמשו בה בהצלחה.

קטגוריה:פתיחות שחמט
אוסר (כדורגל)

אוסר (שם מלא: AJ Auxerre; נכתב ומבוטא בטעות "אוקזר") הוא מועדון כדורגל צרפתי מהעיר אוסר שמשחק בליגת המשנה הצרפתית. בין השחקנים המפורסמים ששיחקו במועדון נמנים בונאוורטה קאלו, פיליפ מקסס, אריק קאנטונה, לורן בלאן וג'יבריל סיסה. את המועדון אימן במשך 44 שנה המאמן גי רו.
== היסטוריה ==
המועדון זכה פעם אחת באליפות הליגה הצרפתית, בעונת 1995–1996. באותה עונה כיכבו בקבוצה הבלם לורן בלאן, החלוץ ליליאן לסלאנד והקשר סברי למושי. בעונה זו גברה אוסר בליגה על יריבותיה לצמרת בראשות פריס סאן ז'רמן וזכתה בנוסף בגביע הצרפתי.

בסוף עונת 2011/2012 ירדה אוסר לליגה הצרפתית השנייה לאחר 32 שנים ברציפות בליגת העל הצרפתית ולאחר שסיימה במקום ה-20 והאחרון בליגת העל. בתום עונת 2021/2022 היא שבה לליגה הראשונה.

בעונת 2022/2023 ירדה לליגה השנייה, אך עלתה בחזרה בעונה שאחריה.

בנוסף לחמישה תארים מקומיים (אליפות אחת וארבעה גביעים), אוסר ידעה גם הצלחה במפעלים האירופאיים השונים. הישג השיא של הקבוצה באירופה הוא הגעה לרבע גמר ליגת האלופות בעונת 1996/97, שם הפסידה לבורוסיה דורטמונד, שזכתה לבסוף בטורניר.

== סגל הקבוצה ==
; נכון ל-29 בספטמבר 2022

 

 
 

==תארים והישגים==
===בצרפת===
* אליפות צרפת (1):
** 1996
* סגנית אלופת צרפת (הליגה החובבנית):
** 1909
* הגביע הצרפתי (4):
** 1994, 1996, 2003, 2005
* סגנית מחזיקת הגביע הצרפתי:
**1979 ו-2015
===באירופה===
* גביע האינטרטוטו:
**1997 ו-2006
* סגנית מחזיקת גביע האינטרטוטו:
**2000
* גביע הדלה אלפי:
**1985, 1987
*ליגת האלופות:
**רבע גמר (1997)

==קישורים חיצוניים==

* 

* 

*
קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1905
קטגוריה:בורגון
כפן שחור-פנים

כפן שחור-פנים (שם מדעי: Platalea minor) הוא מין מהסוג כפן. תפוצתו היא המוגבלת ביותר מבין כל מיני הכפנים, והוא מין הכפן היחיד שנחשב כיום כמצוי בסכנת הכחדה.
== מאפיינים ==
העוף בעל גודל ממוצע-קטן 76 ס"מ, הפנים והרגליים שחורות בעוד ששאר הגוף לבן. בעונת הרבייה גדלה פלומה צהבהבה באזורי הצוואר והראש.

המין מוגבל לאזורי החופים של מזרח אסיה והיה פעם נפוץ בכל אזור תפוצתו. כיום הוא מוגבל לכמה איים סלעיים מול חופה המערבי של קוריאה הצפונית ולשלושה אזורים בהם הוא חורף: בהונג קונג, טאיוואן ווייטנאם, ובכמה מקומות נוספים בהם הם נצפו בעת הנדידה.

במפקד שנערך בשנים 1988–1990 בקרב האוכלוסייה בכל אתרי החורף הידועים, מנתה האוכלוסייה העולמית כ-300 פרטים. בשנות ה-90 התאוששה האוכלוסייה בצורה ניכרת, ובמפקד שנערך ב-2003 נמנו כ-1000 פרטים. בתחילת 2005 הוערך כי התפוצה היא כ-900–1500 פרטים.

מניחים כי הגורם העיקרי להתמעטות מין זה הוא הרס של בית הגידול, בשל חקלאות, חקלאות ימית ותיעוש. נראה שגם למלחמת קוריאה (1950 – 1953) הייתה השפעה שלילית שכן העופות חדלו לקנן בקוריאה הדרומית מאז. בערך באותו זמן התמעטה מאוד אוכלוסיית העופות ביפן שהייתה לכפן שחור-הפנים אתר חורף מקובל ובשנים האחרונות לא נצפו שם יותר מחמישה פרטים במהלך חורף אחד.

כיום, המין מוגן למדי בקוריאה הצפונית והאיים עליהם הוא מקנן הוכרזו אזור מוגן והכניסה אליו מוגבלת. עדיין קיימים איומים אחדים, בייחוד באזור בהם העוף חורף. באתרי החורף בטאיוון יש ביקוש רב לקרקע עבור תעשייה, בעוד שאלה בווייטנאם מוסבים לגידול חסילונים, על אף ששטחים אלה מצויים בשמורה ולכן כפופים לכללים שנקבעו באמנת רמסר (אמנה העוסקת בשימור אזורי הביצות). בהונג קונג מפריעים לעופות דייגים ואוספי צדפים, כשהללו ניזונים בזמן שפל. בנוסף, זיהום כנראה יהפוך לבעיה משמעותית בשל ההתפשטות הנמשכת של האוכלוסייה האנושית במזרח הרחוק.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קונרד יאקוב טמינק
קטגוריה:כפניים
קטגוריה:בעלי חיים שתוארו ב-1849